钦定古今图书集成/明伦汇编/氏族典/第249卷 > 张悦
## 钦定古今图书集成/明伦汇编/氏族典/第249卷 > 张悦

按《明外史张悦传》：“悦字时敏，松江华亭人。举天顺四
年进士，授刑部主事，进员外郎。成化中，出为江西佥
事，改督浙江学校，力拒请托，迁四川副使，进按察使。
遭丧，服阕，补湖广王府承奉，召拜右佥都御史。孝宗
立，迁工部右侍郎，转吏部左侍郎。尝两摄选事，众称
公允。弘治六年，迁南京右都御史，就改吏部尚书。九”
年，复改兵部，参赞机务。屡疏乞休。诏加太子少保，驰
传归。卒，谥“庄简。”